
Ministru kabineta rīkojums Nr. 107
Rīgā 2023. gada 28. februārī (prot. Nr. 12 29. §)
Par nekustamā īpašuma Stopiņu pagastā, Ropažu novadā, daļas pirkšanu gājēju un velosipēdistu celiņa būvniecības projekta īstenošanai gar valsts vietējo autoceļu V35 "Šķirotava–Saurieši" posmā 1,7.–2,4. km
· 1. Saskaņā ar Sabiedrības vajadzībām nepieciešamā nekustamā īpašuma atsavināšanas likuma 9. panta pirmo daļu atļaut Satiksmes ministrijai pirkt nekustamā īpašuma (nekustamā īpašuma kadastra Nr. 8096 007 0184) sastāvā esošo zemes vienību (zemes vienības kadastra apzīmējums 8096 007 0404) 0,0269 ha platībā Stopiņu pagastā, Ropažu novadā, kas nepieciešama gājēju un velosipēdistu celiņa būvniecības projekta īstenošanai gar valsts vietējo autoceļu V35 "Šķirotava–Saurieši" posmā 1,7.–2,4. km.
· 2. Satiksmes ministrijai:
· 2.1. normatīvajos aktos noteiktajā kārtībā īpašuma tiesības uz šā rīkojuma 1. punktā minēto nekustamo īpašumu nostiprināt zemesgrāmatā uz valsts vārda Satiksmes ministrijas personā;
· 2.2. izdevumus, kas saistīti ar šā rīkojuma 1. punktā minētā nekustamā īpašuma pirkšanu, segt no Satiksmes ministrijas budžeta programmas 23.00.00 "Valsts autoceļu fonds" apakšprogrammā 23.06.00 "Valsts autoceļu uzturēšana un atjaunošana" 2023. gadam paredzētajiem līdzekļiem;
· 2.3. izdevumus, kas saistīti ar īpašuma tiesību nostiprināšanu zemesgrāmatā, segt no Satiksmes ministrijas budžeta programmas 23.00.00 "Valsts autoceļu fonds" apakšprogrammā 23.07.00 "Valsts autoceļu pārvaldīšana" 2023. gadam paredzētajiem līdzekļiem.

